CELEX: 32015D2008
Language: el
Date: 2015-11-10 00:00:00
Title: Απόφαση (ΚΕΠΠΑ) 2015/2008 του Συμβουλίου, της 10ης Νοεμβρίου 2015, για την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia

11.11.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 294/69
            
         ΑΠΌΦΑΣΗ (ΚΕΠΠΑ) 2015/2008 ΤΟΥ ΣΥΜΒΟΥΛΊΟΥ
   της 10ης Νοεμβρίου 2015
   για την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:
   
               (1)
            
            
               Στις 12 Αυγούστου 2010 το Συμβούλιο εξέδωσε την απόφαση 2010/452/ΚΕΠΠΑ (1), η οποία παρέτεινε την αποστολή επιτήρησης της Ευρωπαϊκής Ένωσης στη Γεωργία («EUMM Georgia» ή «η αποστολή») που είχε θεσπισθεί με την κοινή δράση 2008/736/ΚΕΠΠΑ του Συμβουλίου (2).
            
         
               (2)
            
            
               Στις 16 Δεκεμβρίου 2014 το Συμβούλιο εξέδωσε την απόφαση 2014/915/ΚΕΠΠΑ (3) για την τροποποίηση της απόφασης 2010/452/ΚΕΠΠΑ, με την οποία η αποστολή παρατάθηκε μέχρι τις 14 Δεκεμβρίου 2016 και προβλέφθηκε ποσό δημοσιονομικής αναφοράς ως τις 14 Δεκεμβρίου 2015.
            
         
               (3)
            
            
               Θα πρέπει να προβλεφθεί νέο ποσό δημοσιονομικής αναφοράς που να καλύπτει την περίοδο από τις 15 Δεκεμβρίου 2015 έως τις 14 Δεκεμβρίου 2016.
            
         
               (4)
            
            
               Η απόφαση 2010/452/ΚΕΠΠΑ θα πρέπει, επομένως, να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/452/ΚΕΠΠΑ τροποποιείται ως εξής:
   
               1)
            
            
               στο άρθρο 14 παράγραφος 1 προστίθεται το ακόλουθο εδάφιο:
               «Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή μεταξύ της 15ης Δεκεμβρίου 2015 και της 14ης Δεκεμβρίου 2016 ανέρχεται σε 17 640 000 EUR.»·
            
         
               2)
            
            
               στο άρθρο 14 οι παράγραφοι 2 και 3 αντικαθίστανται από την ακόλουθη παράγραφο:
               «2.   Η διαχείριση όλων των δαπανών γίνεται σύμφωνα με τους κανόνες και τις διαδικασίες που ισχύουν για τον γενικό προϋπολογισμό της Ένωσης. Η συμμετοχή φυσικών και νομικών προσώπων στην ανάθεση συμβάσεων προμηθειών από την EUMM Georgia είναι ανοικτή σε όλους χωρίς περιορισμούς. Δεν εφαρμόζονται εξάλλου κανόνες καταγωγής για τα προϊόντα που αγοράζει η EUMM Georgia.».
            
         Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από τις 15 Δεκεμβρίου 2015.
   
      Βρυξέλλες, 10 Νοεμβρίου 2015.
      
         
            Για το Συμβούλιο
         
         
            Ο Πρόεδρος
         
         P. GRAMEGNA
      
   
   
      (1)  Απόφαση 2010/452/ΚΕΠΠΑ του Συμβουλίου, της 12ης Αυγούστου 2010, σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (ΕΕ L 213 της 13.8.2010, σ. 43).
   
      (2)  Κοινή θέση 2008/736/ΚΕΠΠΑ του Συμβουλίου, της 15ης Σεπτεμβρίου 2008, σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (ΕΕ L 248 της 17.9.2008, σ. 26).
   
      (3)  Απόφαση 2014/915/ΚΕΠΠΑ του Συμβουλίου, της 16ης Δεκεμβρίου 2014, για την τροποποίηση της απόφασης 2010/452/ΚΕΠΠΑ σχετικά με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (ΕΕ L 360 της 17.12.2014, σ. 56).